Nik Mohamad Abduh Nik Abdul Aziz

Yang Berhormat Senator Ustaz Haji Nik Mohamad Abduh bin Nik Abdul Aziz adalah ahli politik Malaysia berbangsa Melayu dari Parti Islam Se-Malaysia serta merupakan ustaz pencerah bebas di Kelantan. Di peringkat parti, beliau merupakan Ahli Majlis Syura Ulamak PAS dan Ahli Jawatankuasa Kerja  PAS Malaysia. Beliau juga merupakan anak kepada bekas Mursyidul Am PAS dan bekas Menteri Besar Kelantan, Allahyarham Tuan Guru Dato' Nik Abdul Aziz bin Nik Mat.

Beliau pernah memegang jawatan sebagai ahli parlimen Bachok, Kelantan dari 16 Julai 2018 hingga 10 Oktober 2022 dan beliau juga menyandang ahli parlimen Pasir Mas, Kelantan dari 5 Mac 2013 hingga 9 Mei 2018.

Pendidikan
Nik Abduh dilahirkan pada 22 Mac 1970. Mula menuntut ilmu di Sekolah Kebangsaan Kedai Lalat, Kota Jembal. Melanjutkan pendidikan menengah rendah di Madrasah Darul Anuar dan Maahad Muhammadi (Sekolah Lelaki). Selepas tamat belajar, beliau menyambung pelajarannya di dalam bidang keagamaan di Nadwatul Ulama Lucknow, India dan Darul Uloom, Deoband, India serta Universiti Al Azhar, Kaherah, Mesir.

Kerjaya
Selepas tamat belajar, beliau menjawat jawatan sebagai seorang pendidik : 
 Maahad Muhammadi (sekolah lelaki) pada tahun 1995 (selama 7 bulan)
 Maahad Muhammadi (sekolah perempuan) (1997-1998)
 Guru penolong kanan 1 (GPK1) di Maahad Darul Anuar (1998-1999)
 Mudir di Maahad Darul Anuar (2000-2002)
 Mudir di Akademi Nun Berhad (2003) 
 Pengetua di Maahad Tahfiz dan Pengajian Ugama Nikmatillah (2004 – 2007).

Selain itu, beliau juga dilantik sebagai Ahli Majlis Majlis Perbandaran Kota Bharu selama 8 tahun.

Beliau bertanding buat pertama kali dalam pilihanraya pada Pilihanraya Umum Ke 13 pada tahun 2013 di kerusi P.022 Pasir Mas dan memenangi mengalahkan Calon Bebas Dato' Ibrahim Ali.

Kini Ustaz Nik Mohamad Abduh menjawat jawatan Ahli Parlimen Bachok setelah memenangi dalam Pilihanraya Umum Ke 14 lalu dengan mengalahkan Calon Barisan Nasional, Awang Adek Hussin dan Calon Pakatan Harapan, Zulkifli Zakaria dengan majoriti 3,292.

Politik
Dalam arena politik, Ustaz Nik Abduh memegang beberapa jawatan di peringkat Pusat sehingga ke Cawangan.

Pusat

 Ahli Majlis Syura (2015-2020)
 Ahli Jawatankuasa Kerja PAS Pusat (2013-2015)
 Ahli Jawatankuasa Kerja PAS Pusat (2017-Kini)

Pemuda

 Ketua Dewan Pemuda PAS Malaysia (2015-2017)
 Timbalan Ketua Dewan Pemuda PAS Malaysia (2011-2013)
 Exco Dewan Pemuda PAS Malaysia (2007-2011)
 Timbalan Ketua Dewan Pemuda PAS Negeri Kelantan (2007-2009)
 Exco Dewan Pemuda PAS Negeri Kelantan (2001-2007)

Kawasan

 Ketua Dewan Pemuda PAS Kawasan Pengkalan Chepa (2001-2009)

Cawangan

 Ahli Jawatankuasa PAS Cawangan Pulau Melaka.

Penulisan
Nik Mohamad Abduh pernah menghasilkan beberapa karya penulisan dalam bentuk buku, iaitu:

 
 
 

Beliau turut aktif menerbitkan penulisan melalui kolum Terang Rembulan yang disiarkan di akhbar rasmi PAS, Harakah.

Keputusan pilihan raya

Rujukan

Pautan luar
 http://nikabduh.com/ - Blog Nik Mohamad Abduh
 Laman Facebook rasmi

Muslim Malaysia
Ahli politik Malaysia berketurunan Melayu
Anggota Parti Islam Se-Malaysia
Orang dari Kelantan
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli Dewan Negara, Parlimen Malaysia ke-15
Alumni Universiti Al-Azhar
Anggota Majlis Syura Ulama PAS
Keluarga Nik Abdul Aziz Nik Mat
Anak ahli politik Malaysia
Adik-beradik ahli politik Malaysia
Ketua Dewan Pemuda Parti Islam Se-Malaysia
Penulis Malaysia

Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama